|  |  |  |  |  |
| --- | --- | --- | --- | --- |
| בית משפט השלום בתל-אביב–יפו | | | ת"פ \_\_\_\_\_\_\_\_\_\_\_\_\_\_\_\_ | |
| ה מ א ש י מ ה : |  | מ ד י נ ת י ש ר א ל  באמצעות פרקליטות מחוז תל-אביב (מיסוי וכלכלה)  מבית קרדן, דרך מנחם בגין 154, תל-אביב 6492107  טלפון: 073-3924600, פקס': 03-5163093 | |  |
| – נ ג ד – | | | | |
| ה נ א ש מ ו ת : | 1. | **ציפורה בת בנימין רפאלי**  ע"י ב"כ עו"ד מיכל רוזן עוזר ועו"ד ענבל זאבי דוכובני  ממשרד חן, יערי, רוזן, עוזר ושות'  מרח' ויצמן 2 תל אביב  טלפון: 03-6932077; פקס 03-6932082 | |  |
|  | 2. | **בר בת רפאל רפאלי**  ע"י ב"כ עו"ד רות ליטבק ועו"ד מוטי לזר  ממשרד עו"ד עיני, ליטבק, לזר ושות'  מרח' מנחם בגין 7 רמת גן  טלפון: 03-6114414; פקס: 03-6114415 | |  |

הסדר טיעון

1. המאשימה תגיש לבית משפט השלום בתל אביב יפו כתב אישום כנגד הנאשמות בנוסח המצ"ב (להלן: "**כתב האישום שבהסדר**"). בד בבד עם הגשת כתב האישום שבהסדר יוגש לבימ"ש הסדר הטיעון דנן.
2. הנאשמות יודו בעובדות כתב האישום שבהסדר ויורשעו בעבירות על פיו.
3. בכפוף להסרת כל המחדלים האזרחיים בהתאם לקביעת פ"ש האזרחי, יעתרו הצדדים במשותף להטלת העונשים המוסכמים המפורטים להלן:

לנאשמת ציפורה רפאלי –

* 1. 16 חודשי מאסר בפועל.
  2. קנס בסך 2,500,000 ש"ח ומאסר חלף קנס על פי שיקול דעת בית המשפט.
  3. מאסר על תנאי, בהתאם לשיקול דעת בית המשפט, לבל תעבור עבירה מן העבירות בהן הורשעה בכתב האישום שבהסדר.

לנאשמת בר רפאלי –

* 1. 9 חודשי מאסר בפועל, שירוצו בדרך של עבודות שירות, בכפוף לחוות דעת הממונה על עבודות שירות.
  2. קנס בסך 2,500,000 ש"ח ומאסר חלף קנס על פי שיקול דעת בית המשפט.
  3. מאסר על תנאי, בהתאם לשיקול דעת בית המשפט, לבל תעבור עבירה מן העבירות בהן הורשעה בכתב האישום שבהסדר.
  4. המאשימה תסכים כי הקנסות שיוטלו על הנאשמות כאמור לעיל ישולמו בשישה תשלומים שווים ורצופים, ובלבד שיקבע כי אי פירעון של תשלום במועד יעמיד את כל הקנס לפירעון מידי.

1. הנאשמות ובאי כוחם מבינים ויודעים שהמאשימה אינה יכולה להתחייב על פי דין מראש מה תהא עמדתה בערעור אם יחרוג בית המשפט לחומרה מהעונש עליו הוסכם בהסדר הטיעון ויוגש עליו ערעור מטעם הנאשמות. במקרה כזה תבחן המאשימה את עמדתה מחדש, תוך מתן משקל לעמדתה בערכאה הראשונה, וזאת בהתאם להלכה שנקבעה בדנ"פ 1187/03 **מדינת ישראל נ' פרץ**.
2. עוד הוסבר לנאשמות, כי המאשימה עשויה לערער על גזר הדין, אם בית המשפט יטיל על הנאשמות עונש קל מהעונש המוסכם במסגרת ההסדר.
3. הנאשמת 2 תחזור בה מהערעורים האזרחיים שהגישה בקשר לשומות המס לבית המשפט העליון לשנים 2010-2009 ולבית המשפט המחוזי בתל אביב לשנים 2012-2011 והיא תשלח לבתי המשפט האמורים הודעה על מחיקת הערעורים מיד עם החתימה על הסדר זה.
4. הנאשמות תסרנה את כל המחדלים האזרחיים הנוגעים לתשלום המס להנחת דעתו של פקיד השומה האזרחי, בתוך 30 ימים מהגשת ההסדר וכתב האישום שבהסדר לבית המשפט.
5. הצדדים יבקשו במשותף מבית המשפט הנכבד לקבוע מועד להצגת הסדר הטיעון, המענה לכתב האישום, ההרשעה על פיו והטיעון לעונש, שיתקיים בחלוף 30 יום מיום הגשת כתב האישום, במהלכם תושלם הסרת מחדל המס על ידי הנאשמות לשביעות רצון פקיד השומה.
6. במידה והנאשמות לא יקיימו את האמור בהסכם זה, ובכלל זאת לרבות בהסרת כל המחדלים הנוגעים לתשלום המס, תהא המאשימה חופשית לחזור בה מכתב האישום שבהסדר, כאילו לא החל המשפט ולהגיש תחתיו כתב אישום על פי שיקול דעתה, ועל פי הצורך, ניתנת בזה הסכמת הנאשמות לפי סע' 94(ב) לחוק סדר הדין הפלילי [נוסח משולב], התשמ"ב-1982.
7. המאשימה תגיש את כתב האישום לבית המשפט יחד עם הסדר טיעון זה ויחד עם בקשה כאמור בסעיף 8 לעיל.
8. לאחר השלמת ההליך נשוא ההסדר ייסגר תיק החקירה כנגד רפי רפאלי וחברת ליב און בע"מ.
9. ב"כ הנאשמות והנאשמות מאשרות בחתימתן כי הנאשמות חתמו על הסדר הטיעון לאחר שבאות כוחן הסבירו להן את כל משמעויות חתימתן.

|  |  |  |  |  |
| --- | --- | --- | --- | --- |
|  |  |  |  |  |
| עו"ד מיכל רוזן עוזר  ב"כ הנאשמת ציפורה רפאלי |  | עו"ד רות ליטבק  ב"כ הנאשמת בר רפאלי |  | עו"ד נעם עוזיאל  ב"כ המאשימה |
|  |  |  |  |  |
| ציפורה רפאלי  הנאשמת |  | בר רפאלי  הנאשמת |  |  |
|  |  |  |  |  |
| תאריך: |  |  |  |  |